కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అందుకే ‘ఫిదా’ను చూడలేదన్న నటుడు!
ఫిదాలో నటించినా.. ఆ సినిమాను చూడలేదు..
TNN | Updated:
Aug 21, 2017, 01:16PM IST
అందుకే ‘ఫిదా’ను చూడలేదన్న నటుడు!
​త్రిపురనేని సాయిచంద్.. ఈ తరం సినీ ప్రేక్షకులకు &lsquo;ఫిదా&rsquo;తో దగ్గరయ్యారు. ఈ సినిమాలో హీరోయిన్ సాయిపల్లవి తండ్రి పాత్రతో సాయిచంద్ ఆకట్టుకున్నారు. అయితే ప్రేక్షకులను ఫిదా చేయడం ఆయనకు కొత్తేమీ కాదు. దశాబ్దాల కిందటే నటుడిగా తన ప్రత్యేకతను చాటుకున్నారు. అయితే కావాలనే కమర్షియల్ సినిమాకు దూరం అయ్యారు సాయిచంద్. తెలుగు ప్రసిద్ధ రచయిత త్రిపురనేని గోపీచంద్ తనయుడు సాయిచంద్.
Visit Site
Recommended byColombia
&lsquo;మాభూమి&rsquo;&lsquo;అంకురం&rsquo; &lsquo;శివ&rsquo; వంటి సినిమాలతో నటుడిగా ఎంతో ప్రత్యేకం అనిపించుకున్నారు సాయిచంద్. తన ఇష్టపూర్వకంగా మెయిన్ స్ట్రీమ్ సినిమాకు దూరం అయ్యారు. ఎంతోమంది దర్శకులు అడిగినా మళ్లీ చేయలేదు. శేఖర్ కమ్ముల పట్టుబట్టి సాయిచంద్ చేత ఫిదాలో తండ్రి వేషం వేయించాడు. ఈ నేపథ్యంలో సాయిచంద్ మళ్లీ సినిమాల్లో బిజీ అవుతున్నారు. ఎంతోమంది దర్శకనిర్మాతలు సాయిచంద్ చేత తమ సినిమాల్లో నటింపజేసే ప్రయత్నాల్లో ఉన్నారు.
ఆసక్తిదాయకమైన అంశం ఏమిటంటే &lsquo;ఫిదా&rsquo; సినిమాను తను థియేటర్లో చూడలేదని సాయిచంద్ చెప్పడం. తను ఎన్నోయేళ్ల తర్వాత నటించిన కమర్షియల్ సినిమాను సాయిచంద్ బిగ్ స్క్రీన్ మీద చూసుకోలేదట. డబ్బింగ్ దశలో సినిమాను చివరిసారి చూశానని, మళ్లీ చూడలేదని సాయిచంద్ చెప్పారు. మరి ఈ సినిమాను ఈ నటుడు చూడకపోవడానికి ఒక ప్రత్యేకమైన కారణం ఉంది.
సినిమాను చూస్తే.. భావోద్వేగాన్ని ఆపుకోలేనేమో అనే ఫీలింగ్ తోనే సాయిచంద్ &lsquo;ఫిదా&rsquo; చూడలేదు. సినిమాలో తండ్రి పాత్రలో జీవించిన సాయిచంద్ నిజజీవితంలో అవివాహితులు. ప్రస్తుతం ఆయన వయసు 61. బ్రహ్మచారిగానే ఉన్నారు. ఇలాంటి నేపథ్యంలో ఒక్కసారిగా తండ్రి పాత్రలో నటించడం, సాయి పల్లవితో పాటు మరో అమ్మాయి తన కూతుళ్లుగా నటించడం సాయిచంద్ ను భావోద్వేగానికి గురించి చేసిందట. తన కూతుళ్లుగా నటించిన అమ్మాయిలతో అటాచ్ మెంట్ పెరిగిందని, ఇదంతా సినిమా అనే ఫీలింగ్ తనను ఇబ్బంది పెట్టిందని ఆయన చెప్పారు. అందుకే ఈ సినిమాను తెరమీద చూడకూడదని డబ్బింగ్ దశలోనే నిర్ణయించుకున్నానని సాయిచంద్ తెలిపారు. తనకూ పెళ్లై పిల్లలు పుట్టుంటే.. సాయి పల్లవి లాంటి కూతురు ఉండేదనిపించిందన్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.